<classify> Alisema hata kwenye pambano la watani hakupata wakati mgumu kujua nani wa kumuweka langoni kwani yoyote angeweza kucheza mechi hiyo.Hapa sio Ulaya eti kipa mmoja acheze peke yake msimu mzima, hiyo inaua kiwango cha mwingine, mimi utaratibu wangu ni kugawanya mechi ili kila mmoja apate nafasi ya kucheza, alisema Pondamali.Pondamali aliyekuwa kwenye kikosi cha Taifa Stars kilichoshiriki fainali za mataifa ya Afrika Lagos, Nigeria mwaka 1980 alisema mpango wake huo unamfanya kila kipa ajione sehemu ya timu na hivyo kutunza kiwango chake.Ukitaja makipa bora nchini kwa sasa basi huwezi kuacha kuwataja Barthez na Dida na wote kwa bahati nzuri niko nao Yanga, sipati presha nani nimpange kwa kuwa wote ni makipa bora kabisa wenye uwezo wa mechi za kimataifa, alisema Pondamali, aliyetokana na kikosi cha Yanga watoto mwanzoni mwa miaka ya 1970.Kwenye mchezo dhidi ya Simba ambao Yanga iliibuka na ushindi wa mabao 2-0 Ally Mustapha Barthez alikaa kwenye lango kwa dakika zote 90 za mchezo huo.  <topic>: michezo 